CELEX: 62019TN0538
Language: et
Date: 2019-07-30 00:00:00
Title: kohtuasi T-538/19: 30. juulil 2019 esitatud hagi — Casino, Guichard-Perrachon versus komisjon

30.9.2019   
            
            
               ET
            
            
               Euroopa Liidu Teataja
            
            
               C 328/66
            
         
      30. juulil 2019 esitatud hagi — Casino, Guichard-Perrachon versus komisjon
      (kohtuasi T-538/19)
      (2019/C 328/74)
      Kohtumenetluse keel: prantsuse
      
         Pooled
      
      
         Hageja: Casino, Guichard-Perrachon (Saint-Étienne, Prantsusmaa) (esindajad: advokaadid I. Simic, G. Aubron, O. de Juvigny ja T. Reymond)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada ELTL artikli 277 alusel käesolevas asjas kohaldamatuks määruse nr 1/2003 artikkel 20 ja seetõttu tühistada Euroopa Komisjoni 13. mai 2019. aasta otsus C(2019) 3761;
               
            
                  —
               
               
                  tühistada ELTL artikli 263 alusel Euroopa Komisjoni 13. mai 2019. aasta otsus C(2019) 3761;
               
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et vaidlustatud otsus on õigusvastane, kuna see võeti vastu üksnes sellise kontrolli käigus võetud dokumentide alusel, mis viidi eelnevalt läbi õigusvastase otsuse alusel.
               
            
                  2.
               
               
                  Teine väide, et vaidlustatud otsus on õigusvastane, kuna selle aluseks on nõukogu 16. detsembri 2002. aasta määruse nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EMPs kohaldatav tekst) (EÜT 2003, L 1, lk 1; ELT eriväljaanne 08/02, lk 205) artikkel 20, mis ise on õigusvastane ning seega käesolevas asjas ELTL artikli 277 alusel kohaldamatu. Nimelt rikub see säte põhiõigust tõhusale õiguskaitsevahendile, kuna see ei võimalda ettevõtjatel, kes on komisjoni kontrolliotsuse adressaadid, kasutada kontrollimise käiguga seoses tõhusaid õiguskaitsevahendeid.
               
            
                  3.
               
               
                  Kolmas väide, et rikutud on põhiõigust asukoha puutumatusele, kuna vaidlustatud otsus on piiramata tähtajaga ning ebaselge ja ebaproportsionaalse kohaldamisalaga.